Persona et actus – személy és cselekvés[footnoteRef:1] [1:   Dudich Endre Dr. hozzászólása a Bokor-lakásban tartott „Személy” c. házi rendezvényhez] 



Karol WOJTYLA: Osoba i czin – Krakow 1969       
The Acting Person – Boston-London 1979

A személy(iség) filozófiáját Max SCHELER alapján közelíti meg: „zurück zum Gegenstand” (Vissza a tárgyhoz), szemben a kanti apriorisztikus etikával. Ezt azonban Arisztotelész – Boetius – Aquinoi Szt. Tamás hagyomány-vonulatra alapozza.:
 A személy meghatározása Boethius szerint:

„Persona est individua substatia rationalis naturae”, vagyis „a személy az értelmes természet egyedi állaga”.

(1) A személy krisztológiai összefüggésben

Az emberi személy méltósága (dignitas hominae personae) az isteni személy méltóságában gyökerezik: az ember ilyen értelemben (is) Isten képmása (Imago Dei).

Az ember isteniségének (nem „istenségének”!!) háttere, alapja pedig Isten emberréválása, a második isteni személy megtestesülése (incarnatio) Krisztusban.

(2) A személy erkölcsi összefüggésben

Minthogy értelme és akarata van, a személy az igazra és a jóra irányul, lévén az igaz az értelem, a jó pedig az akarat tárgya.

A tévedés(ek)től való megszabadulás és az igazság megismerése, a rossz elutasítása és a jó követése az emberi értelemnek és akaratnak az isteni kegyelemmel való együttműködését igényli.

Ebben áll az emberi személy alapvető felelőssége.

(3) A személy fenomenológiai összefüggésben

A szellemi természetű személy elanyagiasítása (reificatio), ez végső soron elidegenedéshez (alienatio) vezet.

Ezzel szemben a szellemi természet fel- és elismerésének három pozitív következménye van, minthogy „operari sequitur esse”[footnoteRef:2], a dolgok a természetük (létezési módjuk) szerint működnek:
 [2:  „a tevékenység a létet követi” ] 

1. A szellem ténylegesülés (actus), így a személy valódi önmegvalósítása[footnoteRef:3] is az, vagyis cselekvés. Mégpedig nem akármilyen cselekvés, hanem Igaz és Jó megvalósítására irányuló cselekvés. [3:  Később, magánbeszélgetésben, az „önmegvalósítás” kifejezést mint a „korszellem” kisiklására jellemző célt, nem     találtam helyénvalónak. A „kifejlést”, „ kibontakozást” javasoltam helyette. D.E. egyetértett kifogásommal.] 


1. A személy méltósága az anyagi világ fölött (suprematia personae) viszont a hozzá hasonlókkal való egyesülésre törekszik (communio personarum). Tehát nem „csak Én”(individualizmus), de nem is „csak mi” (kollektivizmus), hanem „én és ti=mi.

1. A lét analóg volta (analogia entis) alapján a (teremtett) szellemi személy részesedik (participatio) a (teremtő) Abszolútumból. Végső célja a vele való egyesülés. (Teológiai nyelven: üdvözülés.) 

1999. febr. 5.  Dudich E. (kézzel írva)
